พ.ร.บ.รถใหม่ขึ้นเบี้ยมอเตอร์ไซค์ 100 บาท เพิ่มเงินค่ารักษาเป็น 5 หมื่น-ตายได้ 5 แสน
นายประเวช องอาจสิทธิกุล เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ.เดินหน้าแก้ไขพระราชบัญญัติคุ้มครองผู้ประสบภัยจากรถ พ.ศ.2535 ทั้งปรับเพิ่มเบี้ยประกันและปรับเพิ่มวงเงินความคุ้มครอง รวมทั้งแผนการดำเนินงานที่เกี่ยวข้องโดยเฉพาะการรวมกรมธรรม์ประกันภัยรถยนต์ภาคบังคับ (ประกัน พ.ร.บ.รถ) และภาคสมัครใจไว้ในฉบับเดียวกัน คาดว่าจะเริ่มมีผลบังคับใช้เป็นรูปธรรมในไตรมาส 3 ปีนี้แน่นอน ส่วนแผนการปรับเพิ่มความคุ้มครองประกันภัยทรัพย์สินรองรับประชาคมเศรษฐกิจอาเซียน หรือเออีซีนั้น อาจต้องใช้เวลาอีกระยะหนึ่งในการแก้ไขกฎหมาย,ทั้งนี้ การแก้ไขประกัน พ.ร.บ.รถ เพื่อต้องการสะท้อนความเสี่ยงที่แท้จริง โดยจะปรับเพิ่มเบี้ยรถจักรยานยนต์จาก 300 เป็น 400 บาท เพราะมีค่าสินไหมสูง ส่วนเบี้ยรถยนต์จะปรับเพิ่มเบี้ยเฉพาะรถยนต์บางประเภทที่มีความเสียหายสูง เช่น รถบรรทุกลากจูง แต่รถยนต์ทั่วไปยังคงเบี้ยไว้ที่ 600 บาท ด้านความคุ้มครองจะเพิ่มวงเงินค่ารักษาพยาบาลจากเบื้องต้นไม่เกิน 30,000 บาท เป็น 50,000 บาท และเพิ่มเพดานวงเงินความคุ้มครองค่าสินไหมทดแทนเบื้องต้น 50,000 บาท เป็น 100,000 บาท ส่วนกรณีเสียชีวิต หรือทุพพลภาพปัจจุบัน 200,000 บาท เป็น 500,000 บาท ขณะที่ค่าสินไหมทดแทน กรณีสูญเสียอวัยวะ ค่าชดเชยรายวัน 200 บาท ไม่เกิน 20 วัน.
นายประเวช องอาจสิทธิกุล เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ.เดินหน้าแก้ไขพระราชบัญญัติคุ้มครองผู้ประสบภัยจากรถ พ.ศ.2535
ประเวช องอาจสิทธิกุล,คปภ.,สำนักงานคณะกรรมการกำกับและส่งเสริมการประกอบธุรกิจประกันภัย,ขึ้นเบี้ยมอเตอร์ไซค์,พ.ร.บ.,จักรยานยนต์,ทีมข่าวเศรษฐกิจ,ข่าว,ข่าวฉบับพิมพ์